Derfor bliver moderniseringen dyrere

Det var Folketinget Finansudvalg, der er i november 2016 godkendte, at 38 af Danmarks Leopard 2-kampvogne skulle moderniseres og hermed gøres kampdygtige til 2035. Regning: 609 millioner kroner.

I Forsvarsministeriets aktstykke fremlægger de tre årsager til, at prisen er blevet kraftigt forøget og altså lander på minimum 1,438 milliarder kroner.

I januar indgik Forsvarsligskredsen et forlig, der betød, at Forsvaret skal modernisere 44 kampvogne mod 38, som ellers var planlagt i første omgang. Derudover har man besluttet at udruste alle de 44 kampvogne med bedre beskyttelse og våbenteknologi, så de kan benytte moderne ammunition. Det giver samlet en merudgift på 383 millioner kroner.

Desuden er der konstateret et merbehov på 313,6 millioner kroner, der blandt andet skyldes, at kampvognene er i ringere stand end først antaget (83,6 millioner kroner), at samtlige motorer skal udskiftes (pris 193,4 millioner) og at priserne generelt er blevet højere, end man havde regnet med (35 millioner kroner).

De resterende 132,1 millioner kroner forklarer ministeriet med, at tre delanskaffelser, som først blev betragtet som almindelige vedligehold af kampvognen, nu bliver betragtet som en del af de modifikationer og opdateringer, der skal foretages. De tre delanskaffelser bliver ikke dyrere, end man først havde antaget.

Kampvognene skal moderniseres i Tyskland af producenten Krauss-Maffei Wegmann.